Inline Speed Skate Boots | Semi Custom Speedskate Boot, Mount spacing: 150mm | 6.0in - Cádo Motus
Mount spacing: 150mm | 6.0in Wie is ons | Eugène Marais Stigting
DIREKTEURE VAN DIE EUGÈNE MARAIS STIGTING
Dr. Niël du Toit
Dr. Niël du Toit (voorsitter): Hy is ŉ opvoedkundige wat die grade BSc (Chemie en Wiskunde), DEd (Opvoedingsfilosofie – ŉ Kritiese evaluering van die “De Schooling of Society” van Ivan Illich) en MBA aan die Universiteit Stellenbosch behaal het. Hy was onderwyser by Paul Roos Gimnasium in Stellenbosch, Departementshoof: Opvoedkunde by die Onderwyserskollege Paarl en ook mede-outeur van agt laerskoolhandboeke in Natuurwetenskap. Hy was ook hoofredakteur van Creata, tydskrif vir Begaafde Kind-onderwys van die Kaapse Onderwysdepartement. Hy is sedert 1988 ŉ entrepreneur en het Kontrei Toere Portefeulje as ŉ portefeulje van volhoubare bestemmings en toere in Suid- en Suidelike Afrika ontwikkel. Hy was in 1997 die Paarl Sakekamer se Sakepersoon van die Jaar.
Mnr. Heini Kotzé
Mnr. Heini Kotzé: Hy is die inisieerder en eienaar van die Eugène Marais-konsep en was Direkteur: Reklame by Carter & A Couple in Johannesburg, Hoof: Grafiese Ontwerp by Berry Bush BBDO in Kaapstad en Senior Grafiese Ontwerper by Saatchi & Saatchi in Kaapstad. Hy werk tans aan ŉ geïllustreerde lewensverhaal van Eugène N. Marais.
Dr. Johann Lodewyk Marais
Dr. Johann Lodewyk Marais: Hy is ŉ letterkundige en geskiedkundige en tans ŉ dosent en navorser by die Universiteit van Pretoria waar hy ook sy doktorsgraad ( D.Litt) behaal het met sy tesis Die wetenskaplike prosa van Eugène N. Marais. Hy het vele digbundels die lig laat sien, met sy eerste een, Die somer is ŉ dag oud, wat met die Ingrid Jonker-prys bekroon is. Sy mees onlangse digbundel is In die bloute. Hy het ook talle artikels oor sosiale navorsing en die literatuur geskryf en is hoofredakteur van die tydskrif Ensovoort.
Dr. Pieter van Staden
Dr. Pieter van Staden: Hy het groot geword in die landelike omgewing van die voormalige Oos-Transvaal (nou Mpumalanga). Hy matrikuleer aan Nelspruit Hoërskool en studeer teologie by die Universiteit van Pretoria. Tydens sy dienstyd as leraar in verskeie gemeentes gee hy deeltyds klas in Grieks en Nuwe Testament by die Hammanskraal Teologiese Skool, die Universiteit of Pretoria en die Randse Afrikaanse Universiteit. Hy is die outeur van twee teologiese werke, asook ŉ versebundel.
LEDE VAN DIE PROJEKSPAN VAN DIE EUGÈNE MARAIS STIGTING
Francois Lötter (Kommunikasie, fondse en bemarking)
Hy was voorheen senior assistentredakteur van Die Burger en Beeld en ook politieke beriggewer van Die Volksblad, buitelandse redakteur van Beeld, nuusredakteur en redakteur van Beeld se kantoor in Pretoria, en hoof van Die Volksblad se streekkantore in Kroonstad en Kimberley. Kontak hom by francois@eugene-marais.org.za
Jean Oosthuizen (Digitale bemarking, webblad, sosiale media)
Hy is ŉ vryskutjoernalis en was voorheen nuusredakteur van Kerkbode en ook politieke beriggewer vir die SABC en politieke korrespondent van die destydse Transvaalse dagblaaie by Perskor waar hy uit die parlement verslag gedoen het vir Hoofstad, Transvaler en Vaderland. Kontak hom by jean@eugene-marais.org.za